stanford-oval/wikipedia huggingface dataset:
ישו פנטוקראטור
גלריה

ישו פנטוקראטור מכנסיית Sant Climent de Taüll בקטלוניה
ישו פנטוקראטור מהכיפה של כנסיית הקבר בירושלים
ישו פנטוקראטור בכיפה של כנסיית הגואל שעל הדם בסנקט פטרבורג
ישו פנטוקראטור בקפלה פלאטינה בפלרמו
פסיפס של ישו פנטוקראטור בכנסיית סנטה פודנציאנה ברומא
איקונין רוסי מיניאטורי של ישו פנטוקראטור, מעוטר בשפע של פנינים ואמייל, סביב 1899–1908
פסיפס שנפגם של ישו פנטוקראטור בתוך כנסיית הזיכרון על שם הקייזר וילהלם, סביב 1895
פרסקו של ישו פנטוקראטור, כנסיית תיאוטוקוס, ביטולה, צפון מקדוניה
ישו פנטוקראטור בכנסייה האורתודוקסית של סנט אלכסנדר נבסקי, בלגרד
לקריאה נוספת

Latourette, Kenneth Scott, 1975. A History of Christianity, Volume 1, "Beginnings to 1500". Revised edition. (San Francisco: Harper Collins)
Christopher Schonborn, Lothar Kraugh (tr.) 1994. God's Human Face: The Christ Icon. Originally published as Icôn du Christ: Fondements théologiques élaborés entre le Ie et IIe Conciles de Nicée (Fribourg) 1976
Chatzidakis, Manolis (September 1967). "An Encaustic Icon of Christ at Sinai". Gerry Walters, tr. The Art Bulletin 49.3, pp. 197–208.
Galavaris, George (Jan 1, 1981). The Icon in the Life of the Church, 11. Brill Academic Publishers. ISBN 90-04-06402-8
הערות שוליים

↑  Henry George Liddell, Robert Scott, A Greek-English Lexicon
↑  Henry George Liddell, Robert Scott, A Greek-English Lexicon
↑  Henry George Liddell, Robert Scott, A Greek-English Lexicon
| --- | --- |
בקרת זהויות :  GND: 4444052-2
מיסטר הייד (קומיקס)

| --- | --- |

מיסטר הייד, כפי שהופיע בחוברת Thunderbolts #156 מיוני 2011, אמנות מאת קווין ווקר.
 סוג:  נבל-על
 הוצאה לאור:  מארוול קומיקס
 הופעה ראשונה:  Journey into Mystery #99 (דצמבר 1963)
 יוצרים:  סטן לי דון הק
 גילום הדמות:  קייל מלכלן ("סוכני S.H.I.E.L.D.")
 מידע
 שם אמיתי:  קלווין זאבו
 כינויים:  ג'ק המרטש, תור
 סטטוס:  פעיל
 כוחות:  כוח, סיבולת, עמידות ואי-פגיעות על אנושיים אינטלקט ברמה גאונית
 חבר בקבוצה:  אדוני הרשע הלגיון הקטלני
 חבר לשעבר בקבוצה:  ת'נדרבולטס צבא הפשע של הברדס שותף של קינג קוברה, באטרוק המזנק, ג'סטר והעקרב
 דמויות קשורות
 משפחה:  דייזי ג'ונסון (בת)
 אויבים:  תור, דרדוויל, קפטן אמריקה, הענק הירוק 
 
מיסטר הייד (באנגלית: Mister Hyde, לפי מיסטר הייד) הוא דמות בדיונית של נבל-על המופיע בחוברות הקומיקס תור ודרדוויל ביקום מארוול קומיקס. הדמות הופיעה לראשונה בחוברת Journey into Mystery #99 דצמבר 1963, ונוצר על ידי הכותב סטן לי והמאייר דון הק.
מיסטר הייד הוא האלטר אגו של קלווין זאבו, מדען אשר המציא נוסחה הגורמת לכוח, סיבולת, עמידות ואי-פגיעות על אנושיים אך משנה את אישיותו ומשנה את צבע עורו. הנוסחה עוברת גנטית, וממנה בא כוחה של בתו, ראש סוכנות S.H.I.E.L.D. לשעבר דייזי ג'ונסון - קווייק. משתמש נוסף בנוסחה הוא ג'ק פלאג.
בסדרת הטלוויזיה הלייב אקשן "סוכני S.H.I.E.L.D.", אביה של סקיי גולם על ידי השחקן קייל מקלכלן. כאשר התגלה כי סקיי היא דייזי ג'ונסון, התגלה כי אביה הוא גרסת היקום הקולנועי של מארוול למיסטר הייד והוא בעל כוח על אנושי בלבד.
ביוגרפיה בדיונית > מקור, נגד תור, עם קוברה ובאטרוק

קלווין זאבו נולד בטרנטון, ניו ג'רזי. עברו עד שנעשה מדען לא ידוע, אך היה מחפיר מבחינה מוסרית. זאבו הוקסם ממחקר ההורמונים האנושיים והפיזיולוגיה, והסיפור החביב עליו היה המקרה המוזר של ד"ר ג'קיל ומר הייד מאת רוברט לואיס סטיבנסון. משוכנע כי הסיפור אמיתי, זאבו נעשה אובססיבי לשחרור צדדו הפראי והחייתי של האדם אך היה זקוק לכסף. הוא שדד כסף מארגונים בהם הועסק, אך למרות שברח ולא התגלה מולם, הקהילה המדעית חשדה בו. לבסוף, זאבו חיפש עבודה בבית החולים בו עובד דונלד בלייק, אך בלייק לא קיבל אותו בגלל עברו הפלילי. זועם ומתכנן לשדוד את בית החולים, זאבו יצר את נוסחת הייד, שתה אותה והפך ליצור ענקי דמוי הענק הירוק - אותו כינה "מיסטר הייד" על שם צדדו הפראי של דוקטור ג'קיל. הוא תפס את בלייק וזרק אותו מחלון, אך בלייק שינה צורה לתור וטען כי הציל את בלייק. זאבו החליט לחסל את תור, התחזה לו וניסה להפליל אותו בשוד בנק. הוא לכד את תור כדונלד בלייק ואת ג'יין פוסטר, וקשר את בלייק לפצצה אשר תתפוצץ יממה לאחר הפעלתה ותנוטרל רק בהתערבותו של זאבו. כאשר ניסה לגנוב צוללת ושוטט בים כשודד ים, זאבו הובס והרשויות הבינו כי הוא התחזה לתור. למרות שתור ברח, פוסטר חשבה כי הוא בסכנה.
זאבו נכנס לחיי נבל-על כאשר נעשה שותף של קוברה בניסיון לנקום בתור, אך הם הובסו. הוא וקוברה שוחררו מהכלא בערבות, ונשלחו על ידי לוקי לחטוף את ג'יין פוסטר. למרות שלוקי העצים את כוחותיהם, הם הובסו אך ג'יין כמעט נהרגה בפיצוץ. היא ניצלה על ידי בלדר. זאבו וקוברה נמלטו אך הובסו על ידי דרדוויל, ולאחר מכן הצמד וג'סטר ניסו לנקום בדרדוויל והובסו. הוא והעקרב נלחמו בקפטן אמריקה ופלקון, זאבו חזר לעבוד עם קוברה והשניים נלכדו בכוח השליטה המוחית של האיש הסגול ואולצו להילחם בזירה עם ג'סטר וגלדיאטור נגד דרדוויל. מאוס מכישלונותיהם, קוברה ברח מהאי של רייקר, התגרה בזאבו והותיר אותו לבדו. זאבו לא סלח לקוברה מעולם, ברח וחבר לבאטרוק המזנק וסחט את ניו יורק, כשלמעשה מטרתו הייתה להרוג את קוברה. הוא הובס על ידי קפטן אמריקה ובאטרוק, שהחליף צד. הוא נלחם בספיידרמן, נכלא, וברח מהכלא. הוא נאבק בספיידרמן ובחתולה השחורה בקרב שעירב את קוברה, ונלחם בדרדוויל.
ביוגרפיה בדיונית > אדוני הרשע ואילך

זאבו גויס לקבוצת אדוני הרשע, השתתף במצור על האוונג'רס ועינה את האביר השחור ואדווין ג'רוויס. עם גוליית וצוות הריסה, הוא כמעט הרג את הרקולס אך הובס על ידי האוונג'רס. זאבו חבר לוויברו, טיטניה, ארמדילו וגריפין בניסיון לברוח מכלא "הכספת" אך הובס ונכלא שנית בידי קפטן אמריקה כקפטן, אך ברח מהכלא לצד מכשף ואחרים באירועי "מעשים של נקמה". הוא הובס בקרב נגד קוברה, ובקרב נגד הענק האפור. הוא נכלא, אך ככל הנראה ברח. הוא נאבק בגוסט ריידר, והובס באמצעות מבט הכפרה. הוא עזר לטוקסין, ונכלא בכלא הרפסודה לאחר התפרקות האוונג'רס. הוא ברח בעת שאלקטרו ארגן בריחה מהכלא, והאוונג'רס הצעירים גילו כי הוא מפיץ את נוסחת הייד ברחוב במסווה הורמון גדילה מוטאנטי.
כאשר ספיידרמן חשף את זהותו כדי לעזור לתומכי חוק רישום העל-אנושיים בתחילת מלחמת האזרחים, זאבו ניסה לשחזר את התהליך שהפך את פיטר פארקר לספיידרמן על נערים חסרי בית. הוא הובס, ונראה כי דוקטור קורט קונורס עובד עם פארקר על מציאת תרופה לאחד מנשאי המחקר של זאבו. הוא הצטרף לצבא הפשע של הברדס על מנת לנצל את הפיצול הנגרם בגלל מלחמת האזרחים, ונראה עובד עם פיירבראנד, קוברה ומאולר נגד קונסטריקטור וחניכי היוזמה. זאבו עבד עם בומרנג, טייגר שארק, ביוהאזארד ו-ויירלוינד כדי לתמרן את העקרב כונום, אך הובס כאשר נורמן אוסבורן/הגובלין הירוק זרק פצצת דלעת לפיו. אוסבורן הזהיר אותם שאם יעמדו בדרכו, הוא יהרוג אותם ויענה את אהוביהם. הוא הצטרף ללגיון הקטלני של גרים ריפר, והשתתף יחד עם צבא הפשע של הברדס במתקפה על האוונג'רס החדשים.
לאחר מפלתו של אוסבורן, צבא הפשע התפרק וזאבו חזר למאסר בכלא הרפסודה. לוק קייג' בחר אותו כחלק מצוות בטא של קבוצת ת'נדרבולטס, וזאת לצד בומרנג, שוקר, קנטוריוס וטרול. עסקה שלו לקבלת ראשו של אולטרון מפושעים נכשלה בהתערבותו של מון נייט, והוא יצא מהת'נדרבולטס כאשר הם התפרקו. בהרצת המיתוג מחדש "מארוול עכשיו!", זאבו נקלע לעימות עם גוסט ריידר החדש, רובי רייס.
הערות שוליים

↑  Journey into Mystery #99-100
↑  Journey into Mystery #105-106
↑  Journey into Mystery #110-111
↑  Daredevil #30-32
↑  Daredevil #61
↑  Captain America #151-152
↑  Daredevil #142-143
↑  Daredevil #153-154
↑  Spectacular Spider-Man #46
↑  Captain America #251-252
↑  Amazing Spider-Man #231-232
↑  Spectacular Spider-Man #88
↑  Daredevil #235
↑  Avengers #273-276
↑  Iron Man #228 and Captain America #340
↑  Avengers Spotlight #26
↑  Captain America #365-367
↑  Incredible Hulk #368
↑  The Amazing Spider-Man #433
↑  Ghost Rider Vol.3 #4
↑  Toxin #1
↑  Alias #26
↑  New Avengers #1-4
↑  Young Avengers #7-8
↑  Sensational Spider-Man Vol.2 #35-37
↑  New Avengers #35
↑  Avengers: The Initiative #13
↑  Thunderbolts: Reasons in Madness #1
↑  Dark Reign: Lethal Legion #1
↑  New Avengers #56
↑  Thunderbolts #156-157
↑  Moon Knight Vol.4 #2
↑  Dark Avengers #183
↑  All-New Ghost Rider #1-5
| --- | --- |
בקרת זהויות :  LCCN: no2017041897  VIAF: 318149196704774792423   WorldCat (עם VIAF): 318149196704774792423
הלסינג

| --- | --- |
 
הלסינג
 סוגה:  היסטורי, אימה, פעולה, על טבעי

 מאנגה
 יוצר:  קאוטה היראנו
 מאייר:  קאוטה היראנו
 הוצאה:  Shounengahosha (יפן) Dark Horse Comics (ארצות הברית)
 התפרסם לראשונה במגזין:  Young King OURs
 קהל יעד:  סיינן
 תקופת הפרסום המקורית:  1997 – 2009
 מספר הכרכים שהתפרסמו:  10 כרכים, עם 95 פרקים בסה"כ

 אנימה
 במאי:  אומנוסוקה לידה
 אולפני אנימציה:  GONZO
 רשת שידור:  Fuji Television (יפן)  Starz! (ארצות הברית)  Animax (צרפת)
 תקופת שידור מקורית:  10 באוקטובר 2001 – 16 בינואר 2002
 מספר הפרקים:  13

 OVA
 במאי:  טומוקאזו טוקורו (פרקים 1-4) הירויוקי טאנאקה (פרקים 5-7) יאשוהירו מאצומורה וקניצ'י סוזוקי (פרקים 8-10)
 סטודיו:  Satelight (פרקים 1-4) Madhouse (פרקים 7-8) Graphinica (פרקים 8-10)
 מספר הפרקים ששודרו:  10
 תקופת שידור מקורית:  2006–2012
הלסינג הוא שמה של סדרת מאנגה ואנימה מאת קוטה היראנו וסטודיו GONZO. הסדרה מספרת על פעילותו של ארגון בריטי בשם "הלסינג" הפועל לחיסול של ערפדים ויצורים על טבעיים אחרים שמפרים את שלוות בריטניה. הסדרה מתרחשת בימינו.
תקציר העלילה

הסדרה קרויה על שם ומתנהלת סביב ארגון הלסינג הבריטי, הידוע גם כ"המסדר הקדוש של האבירים הפרוטסטנטים", שהוקם במקור על ידי אברהם ואן הלסינג. המשימה של הלסינג היא להשמיד את כוחות הרוע העל-טבעיים, האל-מתים המאיימים על שלומה של הממלכה. ארגון זה מובל כיום על ידי סר אינטגרה הלסינג, שירשה את הנהגת הלסינג כילדה לאחר מות אביה. הסוכן העיקרי של הארגון הוא ערפד רב עוצמה בשם אלוקרד המוכן להרוג את בני מינו בשירות משפחת הלסינג. בתחילת הסיפור אלוקארד מציל במהלך משימה שוטרת צעירה בשם סראס ויקטוריה והופך אותה לערפדה. סראס נכנסת אף היא לשירות הארגון תוך שהיא מתקשה להסתגל לחייה החדשים בתור ערפדה. כאשר תדירות המקרים שבהם מעורבים אל-מתים עולה באנגליה, ובעולם כלל, סר אינטגרה מגלה שמי שעומד מאחוריהם הוא ארגון "מילניום", שרידים של יחידת על-מתים נאצית מימי מלחמת העולם ה-2. "מילניום" המונהגת על ידי קצין מסתורי הידוע כ"מייג'ור" מכריזה מלחמה על בריטניה במה שנראה כניסיון להפוך על פניה את תוצאות מלחמת העולם השנייה.
דמויות > ארגון הלסינג

סר אינטגרה פיירברוק וינגייטס הלסינג - אישה צעירה, יפת תואר וחזקה. היא נמצאת בראש ארגון הלסינג וצאצאית ל-"ואן הלסינג", צייד הערפדים האגדי. היא נמצאת בעימות מתמיד עם הכנסייה הקתולית.
אלוקרד - ככל הנראה, אלוקרד כבול לשירות משפחת הלסינג. לאלוקרד ארסנל של שני אקדחים שמעוצבים במיוחד לחיסול ערפדים. לאחד קוראים "קאסול" (Casull) ולשני "ג'אקל" (Jackal). לכל אקדח תחמושת מיוחדת משלו, אך שניהם תומכים בקליעים ברוחב 13 מ"מ עם קצה מכסף. אלוקרד נמצא בעימות אלים עם פלאדין קתולי בשם אלכסנדר אנדרסון, מהארגון "אסקריוט". במהלך הסדרה רואים זכרונות של אלקרד ודפוסי התנהגות מסוימים, שהם, יחד עם כך שבסוף הסדרה, לאחר שהשתנה לצורה של אביר וזימן צבא של מתים, אינטגרה אמרה לו "ברוך שובך, הרוזן", הצביעו על כך שלמעשה מדובר ברוזן דרקולה, שלאחר אירועי הספר דרקולה, בהם הובס על ידי אברהם ואן הלסינג, הפך למשרת שלהם. בנוסף לכך, אלקרד באנגלית (alucard) היא היפוך אותיות של דרקולה (dracula). 'מת' לאחר שמצץ את הדם של שרדינגר ולמשך 30 שנה הפסיק להתקיים כישות פיזית.
וולטר C. דורנז - משרת משפחת הלסינג. מצויד בחוטים ארוכים בעובי מיקרוסקופי, איתם הוא חותך את אויביו לחלקיקים. במלחמה נגד ארגון מילניום, וולטר נחטף, עבר שטיפת מוח, נהפך לערפד ובגד בארגון הלסינג, נהרג על ידי אלוקרד .
סראס ויקטוריה - ערפדית נוספת בארגון, ערפדית צעירה המתקשה לקבל את טבעה הערפדי. היא מתקשה להתמודד עם שתיית הדם שנחוצה לקיומה ועם הכוחות העל-טבעיים שנלווים למצבה החדש. לפני שנהייתה לערפד, שרתה סראס במשטרה.
דמויות > The Wild Geese

הצבא של הארגון. נשכרו על ידי הארגון עקב הרס הצבא הקודם על ידי האחים ולנטיין.
קפטן פיפ ברנודאט - הקפטן של the wild geese. מת בניסיון להציל את סראס במלחמה. סראס שתתה את דמו ונהייתה ערפדית חזקה יותר.
דמויות > ארגון מספר 13 של הוותיקן: איסקריוט

שם הארגון נובע משמו הלטיני של יהודה איש קריות - Judas Iscariot.
אנריקו מקסוול - המנהיג השאפתן והאכזר של הסוכנות. מת לאחר שאלקרד זימן צבא של מתים שהרגו אותו ואת חייליו.
אלכסנדר אנדרסון - פלאדין שעובד עבור הארגון. הוא הנשק החזק של הארגון כנגד האל-מתים, יש לו יכולות פיזיות על אנושיות ואת האפשרות להרפא במהירות כמעת מכל פגיעה פיזית. מייצר להבים מקודשים כנגד מפלצות וכופרים. יריבו הגדול ביותר של אלוקרד.
היינקל וולף ויומי/יומיקו טאקאגי - היינקל היא מתנקשת של הסוכנות עם שני אקדחים. יומי/יומיקו היא נזירה לוחמת ממוצא יפני. בעוד יומיקו חפה מפשע ושלווה, יומי היא פראית ותהרוג כל מה שעומד בדרכה.
דמויות > מילניום

מייג'ור - המנהיג הלא שפוי של הארגון, קצין אס אס לשעבר. השתתף בעריכת ניסויים בוומפייריזם (התנהגותם של ערפדים) עד שאלוקרד ווולטר הרסו את מעבדתו, בשנת 1944.הוא בעל אובססיה למלחמה, ורוצה ליצור אחת אין-סופית. בסוף הסדרה התברר שהוא נשאר בחיים במשך כל הזמן מאז מלחמת העולם השנייה מפני שהוא הפך את עצמו לסייבורג.
הקפטן - מאבטחו השקט והשליו של המייג'ור. אדם-הזאב ה"אמיתי" היחיד בכוחות מילניום.
הדוקטור - המדען המשוגע שיצר לארגון צבא ערפדים נאצי שכלל כ-1,000 מתנדבים.
סגנית ראשונה ריפ ואן וינקל - אחת החיילים המצליחים בארגון. משתמשת ברובה ארוך היורה כדורים אותם היא יכולה להזיז בכוח המחשבה, כך שהם ממכים את המטרה מספר פעמים רב. נהרגת על ידי אלוקרד, שמוצץ את דמה ומשתלט על נשמתה.
סגנית ראשונה זורין בליטז - ערפדית גבוהה, מאסיבית ושרירית. מפקדת צבא הצפלינים של מילניום. יכולה לשדר אשליות לראש קורבנה, ולאחר מכן לחתוך אותו לחתיכות עם החרמש שלה, נהרגת על ידי סראס.
קצין ביטחון שרדינגר - נער חתול שנוצר על ידי הדוקטור. מרבה להיות חוצפן, מתוחכם וציני. קשה להבסה, ויכול להיות "בכל מקום ובשום מקום", כלומר הוא מסוגל להמשיך לחיות חיי אלמוות כל עוד הוא רוצה בכך ומסוגל לראות את עצמו כישות אחת. התאבד בסוף הסדרה על מנת להרוג את אלקרד. נקרא על שם המדען הגרמני שרדינגר, מכיוון שהוא למעשה מהווה יצוג מוחשי של החתול הפרדוקסלי של שרדינגר, שעל פי תורת הקוונטים, ייתכן מצב בו החתול חי ומת בו זמנית.
האחים לוק ויאן ולנטיין - צמד אחים שהתנקשו במפקדות הלסינג, והרסו את צבא הלסינג הראשון. בעוד לוק בהיר עור עם בגדים לבנים והתנהגות מנומסת, יאן שחום עור עם בגדים שחורים ודיבור גס, בוטה וגזעני. לוק הובס על ידי אלוקרד (ונאכל על ידו) ויאן הובס על ידי וולטר, סראס, אינטגרה הלסינג ונציגי השולחן העגול (נציגים מטעם מלכת אנגליה אשר נועדו לפקח על פעולותיו של ארגון הלסינג). לפני השמדתו, הודיע לאינטגרה על ארגון מילניום לראשונה.
טובאלקיין אלהאמברה - ידוע גם בתור "דנדי-מן". סגן ראשון במילניום ומשתמש בקלפים חדים כנשקו. הוא שלח יחידת SWAT לחיפוש אחר אלוקרד וסראס בריו דה ז'נארו, נהרג על ידי אלוקרד. שמו הוא ההגייה הלטינית לשמו של תובל קין התנ"כי.
עיבוד לקולנוע

ב-4 במרץ 2021 נמסר שסדרת המאנגה תעובד לסרט לייב אקשן באורך מלא. את הסרט תפיק חברת "Ranger 7 Films" עבור אולפני אמזון, ואת התסריט יכתוב דרק קולסטד (אנ'), התסריטאי של סדרת סרטי "ג'ון ויק".
הערות שוליים

↑  Squires, John (March 4, 2021). Japanese Horror Manga ‘Hellsing’ Getting a Film Adaptation From Amazon and ‘John Wick’ Writer. Bloody Disgusting, Retrieved March 5, 2021
הטקסונומיה של בלום

הטקסונומיה של בלום
הטקסונומיה של בלום (באנגלית: Bloom's taxonomy) היא מערכת מיון או כלי לסיווג מטלות למידה על פי רמת החשיבה שלהן. היא בנויה משש רמות חשיבה באופן מדרגי מהפשוט אל המורכב, כך שהשגת רמה קוגניטיבית בשלב גבוה, מותנית בהשגת רמות קודמות לה.
הטקסונומיה של בלום משרתת שתי מטרות עיקריות: תכנון לימודים ובדיקת הישגים. הידיעה והביצועים הנמדדים מסווגים לפי רמת המורכבות. הדירוג של בלום מבוסס על ההנחה שקיימות מיומנויות שכליות בסיסיות, ועל בסיס מיומנויות אלה ניתן לפתח מיומנויות שכליות ברמה גבוהה יותר. את הרמות השונות נהוג לתאר באמצעות פירמידה, המוכרת בשם ״הטקסונומיה של בלום״.
היסטוריה

הטקסונומיה של בלום הוצגה בשנת 1956 על ידי ועדה של אנשי חינוך בראשותו של בנג'מין בלום, פסיכולוג חינוכי מאוניברסיטת שיקגו. הפרסום נעשה על רקע תקופה של ניסיונות לשפר תהליכי הוראה, בפרט בהקשר של תוכניות לימוד ושל בחינת הישגים לימודיים.
בלום וחברי הוועדה ביקרו את אופן הלימוד בבתי הספר שמתמקד בחשיבה מרמה נמוכה וכולל בעיקר משימות הדורשות זיכרון, שינון והבנה. הם הסבירו כי התמקדות בשינון וזכירה של חומר, ללא ניסיון לפתח יכולות חשיבה מורכבות יותר, הופך את הלימוד בבתי הספר עקר ולא רלוונטי עבור התלמידים. לאור זאת, השאיפה היא לקדם רמות גבוהות של חשיבה בלמידה כמו יישום של ידע קיים במקרים חדשים, ויצירה מקורית של התלמידים המושתת על בסיס ידע קיים. במסגרת זו ניסו להגדיר ולדרג את המיומנויות הקוגניטיביות המרכזיות הקיימות אצל בני האדם ולדרג אותן על פי רמות.
הכרך הראשון של הטקסונומיה יצא לאור בשנת 1956 בשם Handbook I: Cognitive, וב-1964 יצא לאור הכרך השני Handbook II: Affective. גרסה מתוקנת של הטקסונומיה בתחום הקוגניטיבי התווספה בשנת 2001.
שלושה מרחבי למידה

הטקסונומיה של בלום כוללת שלושה מרחבי למידה: הקוגניטיבי, הרגשי והפסיכומוטורי. בלום מקצה לכל אחד מהתחומים הללו היררכיה התואמת לרמות שונות של למידה.
החלק המרכזי והמוכר מתוך הטקסונומיה של בלום היא הסיווג למדרג של שש רמות קוגניטיביות.
שלושה מרחבי למידה > היכולות הקוגניטיביות

ידע (זכירה)
היכולת לשלוף מהזיכרון פרטי מידע, עובדות ומינוחים שנלמדו. הדגש הוא על זכירת פריטי ידע שבהם רעיונות, עובדות, תופעות. קיימת הפרדה לשלוש תת-רמות:
ידע של פרטים (מונחים ועובדות).
ידע של דרכים ואמצעים (סדר פעולות)
ידע של הכללות והפשטות (עקרונות ותאוריות).
מונחים התנהגותיים: מגדיר, מתאר, מזהה, נותן כותרת, ממיין, מכנה בשם, מציין, בוחר, מצמיד, נזכר, מכיר.
הבנה
יכולת בסיסית לפרש ולתרגם את הידע הנלמד לכדי משמעות. הכוונה כאן היא לרמה הנמוכה ביותר של הבנה. ברמה זו התלמיד יודע מה נאמר ויכול להשתמש בחומר או ברעיון שנמסר לו בלי להתייחס בהכרח לחומר אחר.
קיימת הפרדה לשלוש תתי רמות:
תרגום: ניסוח הידע בצורה שונה ממה שנקלט.
מתן פירוש: הסבר של הידע שנקלט, באופן אישי, פירוש אישי של הידע.
חיזוי: חיזוי על סמך ידע קודם.
מונחים התנהגותיים: הופך, מגן, מבחין, מעריך, מסביר, מכליל, מרחיב, נותן דוגמאות, מבאר ביאור חופשי, מסיק, מנבא, משכתב, מסכם, מתרגם, משנה, משלים, חוזה.
יישום
שימוש בידע הנלמד והכללים שנלמדו לכדי יישומם בפועל במצבים חדשים. הלומד נדרש להתאים בעצמו פתרון למצב שטרם נתקל בו.
מונחים התנהגותיים: משנה, מחשב, מדגים, מגלה, תופס, משפר, מפעיל, מנבא, מבין, מייצר, מתייחס ל..., בוחר, מפריד, מחלק לסעיפים, מפתח, מכליל, מייחס.
אנליזה (ניתוח)
פירוק יחידה נלמדת לחלקים המרכיבים אותה והבנת היחס בין הרכיבים. הבנת יסודות החומר הנלמד ואופן ארגונו. הלומד נדרש להבדיל באופן עצמאי בין עובדות והנחות, עיקר וטפל.
מונחים התנהגותיים: מחלק לסעיפים, מתאר גרפית, ממיין, מבחין, מזהה, מדגים, מסיק, מדגיש, מקשר, בוחר, מפריד, ממיין לקטגוריות, מעמת, משווה.
סינתזה (איחוי)
צירוף רכיבים ואלמנטים לכדי שלמות. תהליך של צירוף חלקים והרכבתם. התוצר צריך להיות דגם, מבנה, או פתרון מקורי של הבונה (זו למשל היכולת להמציא, לשער או לשכתב).
מונחים התנהגותיים: יוצר קטגוריות, מחבר ומצרף, יוצר, מכין, מתכנן, משפר, מארגן, מסדר מחדש, בונה מחדש, משחזר, משכתב, מסכם, מציע, מספר, מרכיב, מפתח.
הערכה
התייחסות שיפוטית וערכית לרעיונות, מעשים, פתרונות וכדומה. היכולת לבצע שיפוט כמותי או איכותי של תוצר כלשהו ולהצדיק את הקריטריונים ששימשו לשיפוט.
מונחים התנהגותיים: מעריך, משווה, מסיק, מבקר, מבדיל, משייך, מסכם, תומך, שופט, טוען, מעמת, קובע תקן.
שלושה מרחבי למידה > התחום האפקטיבי (רגשי)

התחום ההאפקטיבי (רגשי) עוסק במרכיבים הקשורים לחלקים האמוציונליים בתהליך הלמידה. הוא מתמקד בעמדות, בערכים, בתחומי העניין וביכולות הערכה של הלומדים. ההיררכיה בתחום האפקטיבי מתחילה בקבלה והקשבה למידע, ומתקדמת לאפיון או הפנמת ערכים ופעולה על פיהם. הוא מתמקד בסיוע ללומדים להבין מהם הערכים שלהם וכיצד הם התפתחו.
קבלה - הנכונות לקבל מידע. ללא רמה זו, לא יכולה להתרחש למידה. הקבלה עוסקת בזיכרון ויכולות זיהוי.
רציונל: בשלב הקבלה הלמידה מתמקדת בהקשבה אפקטיבית לאחרים וכן זכירה של הדברים המשמעותיים שנאמרו.
מונחים התנהגותיים: להקשיב, לעקוב, לזכור, למקם, לשיים, לחזור על.
תגובה - השתתפות פעילה בתהליך הלמידה. היכולות לדבר מול קהל ולהגיב לאחרים.
רציונל: בשלב זה הלמידה מתמקדת בהשתתפות בדיון ובמענה לשאלות של קולגות על הנושאים שעלו.
מונחים התנהגותיים: לדבר בקבוצה, להקריא, להשיב, להגיב, להציג, לדווח, לספר.
הערכה  - הבנה של המשמעוית הנובעות מהערך. הלומד מייחס ערך לאובייקט, תופעה או מידע ומשייך ערך או ערכים מסוימים לידע שרכש.
רציונל: בשלב ההערכה הלמידה מתמקדת בחקירה וגיבוש של מערכת ערכים והיכולת לעמוד מאחורי ערכים אלו.
מונחים התנהגותיים: להצדיק, להדגים, להסביר, להציע, לבחור.
ארגון - השוואה בין מערכות ערכים וגיבוש תפיסת עולם על בסיס מידע ורעיונות.
רציונל: בשלב זה הלמידה מתמקדת בהבנת הקשר בין מערכות ערכים לפעולות במציאות ואיך מערכות ערכים באות לידי ביטוי באירועים היסטוריים, למשל.
מונחים התנהגותיים: להשוות, להגן, להשלים, לשלב, לסתנז.
אפיון - נוצרה מערכת ערכים המנתבת את ההתנהגות. ההתנהגות היא עקבית, צפויה ואופיינית ללומד.
רציונל: בשלב האפיון מתאפשרת למידה בקבוצות כאשר הלומדים מסוגלים לאזן את מהערכת הערכים שלהם עם מערכות ערכים אחרות.
מונחים התנהגותיים: להקשיב, להשפיע, להפלות, לפתור, לאמת
שלושה מרחבי למידה > התחום הפסיכומוטרי

התחום הפסיכומוטורי שם דגש הוא על המיומנויות הפיזיות. הוא כולל תנועה גופנית, קואורדינציה ומוטוריקה. פיתוח מיומנויות אלו דורש תרגול ונמדד במונחים של מהירות, דיוק, מרחק, או טכניקות בביצוע. ב-1972, אליזבת סימפסון הציעה טקסונומיה של שבע רמות. הטקסונומיה מדגישה התקדמות ביכולת מהתבוננות להמצאה.
תפיסה - היכולת להשתמש ברמזים תחושתיים כדי לבצע פעילות מוטורית.
דוגמאות: זיהוי רמזים בתקשורת לא מילולית ; הערכה היכן ינחת כדור לאחר זריקתו ואז להתקדם למיקום הנכון כדי לתפוס אותו ; לכוון את חום הכיריים לטמפרטורה הנכונה לפי הריח והטעם של האוכל.
מונחים התנהגותיים: לבחור, לזהות, לבחור, להבדיל.
מערכת (set). המוכנות לפעולה - שלוש מערכות שמפעילות אותנו נפשיות, פיזיות ורגשיות. שלושת הקבוצות הללו הן נטיות הקובעות מראש את תגובתו של אדם למצבים שונים (הנקראים לפעמים הלכי רוח).
דוגמאות: הכרה ופעולה על בסיס רצף שלבים בתהליך ; הכרה ביכולות ובמגבלות; רצון ללמוד תהליך חדש (מוטיבציה).
מונחים התנהגותיים: להתחיל, לזוז, להמשיך, לראות, להתנדב.
תגובה מודרכת: השלבים המוקדמים של לימוד מיומנות מורכבת כוללים חיקוי וניסוי וטעייה: שיפור מיומנות הביצוע מושג על ידי תרגול.
דוגמאות: פתרון משוואות מתמטית על בסיס הדגמה; מעקב אחר ההוראות בבניית מודל; קריאה נכונה של סמני ידיים של המכוון לנהג המפעיל מלגזה.
מונחים התנהגותיים: להעתיק, לעקוב אחרי, לשכפל, להגיב.
מנגנון: שלב הביניים בלימוד מיומנות מורכבת: התגובות הנלמדות הפכו להרגל וניתן לבצע את התנועות בביטחון ובמיומנות מסוימת.
דוגמאות: לימוד נהיגה בכלי רכב, הפעלת מחשב ותיקון דליפה מצינור.
מונחים התנהגותיים: לבנות, לתקן, להפעיל, למדוד, לארגן, לתמרן, להרכיב.
complex overt response - ביצוע מיומן של פעולות מוטוריות הכוללות דפוסי תנועה מורכבים: מיומנות הדורשות ביצוע מהיר, מדויק ומתואם מאוד.
דוגמאות: היכולת של שחקנית טניס מקצועית לדעת על בסיס תחושת המעשה מה תהייה התוצאה ;  יכולת נגינה שוטפת בפסתר; החנייה מכונית במקום צר
מונחים התנהגותיים: לבנות, לתקן, להפעיל, למדוד, לארגן, לתמרן, להרכיב. המנוחים זהים לשלב הקודם, אך רמת הביצוע שלהם גבוהה ומדויקת יותר.
אדפטציה - המיומנויות מפותחות היטב והפרט יכול לשנות דפוסי תנועה כדי להתאים עצמו למצבים מיוחדים.
דוגמאות: תגובה יעילה לחוויות בלתי צפויות ;  שינוי הוראות ביחס לצרכים העולים מהשטח. שימוש בדרך שונה במכשיר (דיווש באופנים להפקת חשמל).
מונחים התנהגותיים: להתאים, לארגן מחדש, לשנות, לסדר מחדש.
היווצרות (Origination) - על מנת להתמודד עם מצב חדש או בעיה ספציפית יצירת צורות פעילות חדשות. תוצרי למידה מדגישים יצירתיות המבוססת על מיומנויות מפותחות.
דוגמאות: פיתוח תוכנית הכשרה חדשה; עיצוב שגרת התעמלות חדשה ;
דוגמאות: לבנות, להלחין, ליצור, לעצב, לבנות.
שני חוקרים נוספים הציעו טקסונומיה לתחום הפסיכומוטרי. הראוו ב-1972 ודייב ב-1975.
הטקסונומיה המתוקנת של בלום

באמצע שנות התשעים, לורין אנדרסון, סטודנטית לשעבר של בלום, הציעה תיקון למרכיב הקוגניטיבי בטקסונומיה והציעה כמה שינויים. שני השינויים הבולטים שבהם היו שינוי השמות בשש הקטגוריות מצורות שם עצם לצורות פועל.ושינוי סדר רמות הפעולה.
הטקסונומיה הדיגיטלית של בלום

הטקסונומיה הדיגיטלית של בלום, פותחה על ידי אנדרו צ'רצ'ס, מוסיפה שימוש בטכנולוגיה וכלים דיגיטליים למטלות הלמידה. מטרתה, להרחיב את המיומנויות הקשורות לכל רמה כאשר הטכנולוגיה הופכת לחלק מהותי יותר בלמידה. הכלים טכנולוגים אינם העיקר, אלא עזרים ללמידה ברמות שונות. טקסונומיה דיגיטלית מציעה שיעדי למידה יושגו באמצעות הוראה ולמידה מבוססי טכנולוגיה. כל רמה של טקסונומיה נתמכת ברשימה נרחבת של מיומנויות חשיבה המותאמות לסביבת הוראה ולמידה משלבת טכנולוגיה. פעילויות אלו יכולות להפוך את תהליך הלמידה למהנה ומעניין. הטקסונומיה הדיגיטלית של בלום מצפה ממורים שהיו להם כישורים הטכנולוגיים לשלב כלים אלו בהוראה.
הטקסונומיה הדיגיטלית של בלום > דוגמאות לפעילות עם כלים דיגיטליים

ידע (זכירה): חיפוש במידע ברשת, לסמן בהדגשה, העתקה
הבנה: חיפוש מתקדם
יישום: עריכה, העלאת תוכן, שיתוף בתוכן
ניתוח: קישור (linking)
הערכה: כתיבת תגובה, דרוג תוכן, כתיבת בלוג
ביקורת

בעבר חשבו שהוראה טובה צריכה להתחיל משינון של עובדות ולאחר מכן ניתן להתקדם בהדרגה לרמה הבאה. כך התלמיד עובר בין רמה לרמה עם הזמן. היום מקובל לערער על הנחה זו, למידה איכותית היא כזו המשלבת רמות חשיבה שונות כבר מתחילתה. כמו כן, רמת חשיבה גבוהה בטקסונומיה לא מעידה בהכרח על רמת הקושי של המשימה. גם משימות זכירה או הבנה עשויות להיות מורכבות וקשות. פעמים רבות נדמה לנו שמטלות הן ברמת חשיבה גבוהה אך בפועל מדובר ברמה נמוכה של הבנה. למשל משימות של השוואה או ניתוח, שהתלמידים כבר התנסו בהן בכיתה. לאור זאת, כדי לבחון האם מדובר ברמת חשיבה נמוכה או גבוהה לא מספיק לבחון את המשימה, אלא חשוב לבחון אותה בתוך ההקשר הכללי של הלמידה.